L-Ordni tas-Serviti Imwaqqfa nhar l-Assunta 1233 Kien il-jum 15 ta' Awissu tas-sena 1233, meta l- Verġni Mbierka Marija Santissima dehret lil seba' persuni nobbli mill-belt ta' Firenze u qaltilhom biex iħallu dinja warajhom u jingħaqdu f'Ordni u jgħixu biss għal Alla. Dawn il-persuni kienu qed jagħmlu rtir organizzat mis-Soċjetà Laudesi nhar il-festa ta' Santa Marija. Dawn il-persuni kienu businessmen,nies tan-negozju, imma obdew lill-Madonna, ħallew kollox warajhom, u ngħaqdu flimkien u bdew jgħixu ta' patrijiet. Fi ftit żmien huma akkwistaw lokal jismu La Camarzia, ftit metri bogħod mill-ħitan tal-belt ta' Firenze. Aktar tard sabu post akbar fuq Monte Senario, ħdax-il mil bogħod minn Firenze. F'Monte Senario reġa' kellhom dehra oħra tal-Madonna. F'idejha kienet qed iżżomm libsa sewda, li kellha tkun il-konfratija — l-uniformi — tas-Soċjetà tas-Serviti. Madwar il- Madonna kien hemm numru ta' anġli. Ftit minn dawn l-anġli kellhom f'idejhom strumenti tal-Passjoni ta' Ġesti, anglu kellu f'idu r-Regola ta' Santu Wistin filwaqt li anġlu ieħor kellu parċmina kbira bl-isem Serviti ta' Marija miktuba fuqha. F'dik id-dehra l-Madonna tkellmet u qalet: 'Jiena għażiltkom biex tkunu s-servi tiegħi, l-ewwel grupp tas-servi tiegħi. Intom se tahdmu fil-għalqa ta' Ibni Ġesii. Ġibtilkom hawnhekk il-libsa li se tibdew tilbsu. Il-kulur skur tal-libsa jfakkarkom fil-vleġeġ ta' dulur li jien sofrejt hemm fuq il-Kalvarju wieqfa taħt is-salib li fuqu Ibni kien imsallab. Irċievew ukoll dan il-ktieb tar-Regola ta' Santu Wistin. B'dan l-isem ta' Servi tiegħi intom takkwistaw il-ħajja ta' dejjem. F'Malta m'għandniex din l-ordni ta' patrijiet, is- Serviti ta' Marija, imma din l-Għaqda hi mxerrda mad- dinja kollha. Preżentement in-numru tas-Serviti huwa ta' 'l fuq minn elf u mija li minnhom 810 huma saċerdoti li jqaddsu. Id-dar ġeneralizja tas-Serviti hija Ruma, u l-akbar numru ta' dawn il-patrijiet jinsabu fl- Kitba ta' Joe Chetcuti L-ispirtu distintiv ta' din l-Ordni hu l-qdusija personali tal-membri billi spiss jimmeditaw fuq il- Passjoni ta' Ġest u d-Duluri tal-Verġni Marija. Il- missjoni ta' l-Ordni hi wkoll li jxerrdu dawn id- devozzjonijiet fost il-bnedmin kollha. L-Ordni tas-Serviti hu maqsum fi tliet Ordnijiet: l- Ordni tal-Patrijiet, it-Tieni Ordni dak tas-Sorijiet u t- Terz'Ordni, dak li hu msejjaħ Tal-Montellati. It-Tieni Ordni kien mibdi minn żewġ fundaturi nisa: il- Venerabbli Elena u l-Venerabbli Roża fis-sena 1285. L-Ordni tas-Serviti nisa għandu kunventi fl-Italja, fl- Austria u f'Bognor, l-Ingilterra. It-Terz'Ordni — dak tal-Mantellati kien imwaqqaf minn Santa Ġuljana Falconieri fis-sena 1284. Din il-fergħa tas-Serviti tagħmel ħafna xogħol ta' natura soċjali l-istess bħalma kienet tagħmel il-fundatriċi. Kważi f'kull pajjiż ta' l- Ewropa jeżisti kunvent tal-Montellati. L-arċidukessa ta' l-Awstrija għenet bil-bosta lill-Ordni tal-Montellati billi tat flus ħalli jitwaqqfu numru ta' kunventi fl- Ewropa. Din l-arċdukessa hija l-Venerabbli Anna Ġuljana li qabel mietet saret ukoll Montellata. Fis- sena 1850 nfetaħ l-ewwel kunvent tal-Montellati ġewwa l-Ingilterra. Fis-sena 1871 xi sorijiet Ingliżi ġew mibgħuta fl-Amerika biex jiftħu kunventi hemmhekk. Għall-ewwel ma rnexxielhomx, imma mexxielhom fis-sena 1893. Illum għandhom kunventi f'diversi stati ta' l-Amerika u novizzjat f'Cherokee, lowa. Dawn is-sorijiet imexxu skejjel jgħallmu f'kulleġġi u Universitajiet, jieħdu ħsieb ir-romol u l- orfni, u jduru bil-morda. Qabel nispiċċa dan l-artiklu ma rridx ninsa nsemmi wieħed patri tas-Serviti li kien jismu Filippu. Dan Filippu, illum San Filippu, tant ħadem fi hdan l-Ordni tas-Serviti li beda jissejjah it-tmien membru fundatur ta' l-Ordni. Kien fi żmienuu u bit-tħabrik tiegħu li l- kunventi tas-Serviti nfetħu u żdiedu bil-bosta.